Narodna skupština
20200229

Na član 5. amandman sa ispravkom podneo je narodni poslanik Petar Jojić. Vlada i Odbor za pravosuđe, državnu upravu i lokalnu samoupravu prihvatili su amandman, sa ispravkom, a Odbor za ustavno pitanje i zakonodavstvo smatra da je amandman, sa ispravkom, u skladu sa Ustavom i pravnim sistemom Republike Srbije, pa konstatujem da je ovaj amandman postao sastavni deo Predloga zakona. Da li neko želi reč? Na član 5. amandman je podnela narodni poslanik Ljiljana Mihajlović. Da li neko želi reč? Na član 6. amandman je podneo narodni poslanik Momčilo Mandić. Da li neko želi reč? Na član 6. amandman je podneo narodni poslanik Dubravko Bojić. Da li neko želi reč?